O‘zbekiston birinchilardan bo‘lib Ashxobodda bo‘lib o‘tadigan Osiyo o‘yinlari–2017 ga ariza berdi

O‘zbekiston birinchilardan bo‘lib Turmaniston poytaxti Ashxobod shahrida bo‘lib o‘tadigan Osiyo o‘yinlari–2017 ga ariza berdi. Bu haqda “Gazeta.uz” xabar bermoqda.

Xabarda qayd etilishicha, V Osiyo o‘yinlarini o‘tkazish uchun qurilishi rejalashtirilgan sport inshootlarining 80–85 foizi tayyor. Qolgan infratuzilmalar 2017-yilning birinchi yarmiga tayyor qilinadi.
Yopiq inshootlarda bo‘lib o‘tadigan Osiyo o‘yinlari–2017 Ashxobod shahrida 17-sentabr kuni start oladi. Unda Osiyoning 45, Avstraliya va Okeaniyaning 17 mamlakatidan sportchilar qatnashadi.
Qayd etish joiz, Turkmaniston Osiyo o‘yinlariga mezbonlik qiladigan ilk Markaziy Osiyo mamlakati bo‘ladi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.